માધવી પીઠ પર પ્રશ્ન અથડાયેલા પ્રશ્નથી ચોંકી. ફરીને જોયું તો વહેમની પુષ્ટિ થઇ ગઈ. પાછળ ઉભા હતા અંબરીશ કુમાર. જિંદગીના ઉત્તરાર્ધને વટાવી રહ્યા હોવા છતાં શાલીન ને ઠસ્સેદાર લાગી રહ્યા હતા. હંમેશા ચેક્સ શર્ટ ને જીન્સમાં ફરનાર અંબરીશકુમાર પોતાની જૂની આદતો જલ્દીથી નહિ બદલવા માટે જાણીતા હતા. પણ આજે તો નેવી બ્લુ બ્લેઝર ને નીચે સિલ્વર ગ્રે ટ્રાઉઝર્સ જમાના સાથે તાલ મેળવીને ચાલતાં થઇ ગયા હશે એવી સાબિતી આપી રહ્યા હતા. પણ, કોઈ વાતને ઝીણી કાંતવાનો સ્વભાવ બદલાયો હોય એમ ન લાગ્યું, અન્યથા પાસે આવીને આવી પૂછપરછ ન કરી હોત..